અમદાવાદઃ ગત રવિવારે સાંજે શહેરના ઓઢવ વિસ્તારમાં આવેલ ગરીબ આવસ યોજનાના બે બિલ્ડિંગ પડી જતા એક વ્યક્તિનું મોત થયું હતું અને 15થી વધુ લોકો કાટમાળ હેઠળ ફસાઈ ગયા બાદ સફાળું જાગેલું અમદાવાદ મહાનગરપાલિકાનું તંત્ર એક પછી એક પગલા ઉઠાવી રહ્યું છે. તેના ભાગરુપે કોર્પોરેશને ગઈ કાલે આવાસ યોજનાની જર્જરીત થઈ ગયેલી 4 જેટલી બિલ્ડિંગ સ્થાનિકોના ભારે વિરોધ વચ્ચે પણ તોડી નાખી હતી. જ્યારે હવે કોર્પોરેશન દ્વારા આવાસ યોજાનાના બીજા 15 બ્લોક જર્જરીત થઈ ગયા હોવાથી ભયજનક કેટેગરીમાં મુકીને નોટિસ પાઠવી છે.